Die Peter-jasie Patriot - Nommer 47
Hierdie week is die nuusbrief 'n bietjie meer ernstig. Daar is van ons Afrikaners wat regtig swaarkry. Ek is betrokke by die Danville Hulp Groep waar Elsabe en haar span vrywilligers fantastiese werk doen vir die wat minder bevoorreg is. Selfs Steve Hofmeyr het handjie bygesit en met 'n limo daar gaan besoek aflê en die kinders vir ritte om die blok geneem en die ouers moed ingepraat. Mooi so, Steve, ons is trots op jou. Klik hier vir fotos van sy besoek.
Die publiseerders van Afrikaanse e-nuusbriewe is nou besig om 'n databasis saam te stel van Afrikaanse verskaffers van dienste per streek sodat ons ons mense kan ondersteun.
Net laas week het Elsabe 'n noodkreet uitgestuur vir twee wendyhuisies om van ons mense te help wat onder seile gewoon het. Soos gewoonlik is gebede beantwoord en het borge te voorskyn gekom vir die huisies en die mense het alreeds ingetrek.
Ek kry toe ook die volgende noodkreet in my ePos. Dit moet darem regtig moeilik gaan vir iemand om trots in die sak te steek en so 'n brief te skryf. Voor ek besluit het om dit te plaas het ek eers self seker gemaak dat die nood werklik bestaan. Ek kan bevestig dat die dringende nood wel bestaan en dat die persoon desperaat is.. As julle enigsins bereid is om te help, doen dit gerus, hier is die brief:
Ek is nie 'n briefskrywer nie, inteendeel ek kan nie onthou wanneer laas ek 'n brief vir iemand geskryf het nie, maar nadat ek iets in 'n boekie gelees het, het ek besluit om van my te laat hoor. Ek is 'n kind van die Here en bid al langer as 3 jaar vir 'n probleem wat ek het, en kan nie verstaan hoekom my gebed nie verhoor word nie. Die uittreksel uit die boekie lui onder meer dat ons mense moet nader vir hulp. Die Here het mense gebruik om ander te help.
Ek skryf nie hierdie om simpatie te soek nie, ek skryf dit om hulp te soek van my mede ontvanger van hierdie nuusbrief.
Ek is werklik in nood, maar ek is ook teleurgesteld in mense wat nie kan hou by dit wat hulle belowe nie. Jy vertrou op mense se eerlikheid vir dienste gelewer en al wat jy kry is mooi beloftes, mooi wense en verder mooi niks! Ek is teleurgesteld in my eie omstandighede, en is moedeloos, gebreek, hartseer, en as gevolg van alles wat ek nou genoem het, is ek eensaam want mense wil nie betrokke raak by ander se ellende nie.
Geld is nie die begin en einde van geluk nie, maar geld kan vir my na 3 jaar se bekommernis, stres, vrees, ongelukkigheid, slapelose nagte, dalk net 'n paar deure oopmaak na geluk, gesondheid en vreugde.
As daar iemand is wat hierdie brief lees, en in sy/haar hart voel om my eenmalig te ondersteun, sonder dat die welsyn, kerk, FBI en wie ook al ingeroep word, en sonder dat ek eers my hele geskiedenis moet verduidelik sal ek hulle ewig dankbaar wees.
As mense met opregte bedoelings my kontak sal ek my ware identiteit bekend maak en my bankbesonderhede stuur. Om vanselfsprekende redes gebruik ek hier 'n skuilnaam.
Omdat ek nie gereeld toegang het tot die internet nie, kan julle my 'n sms stuur op die volgende selnommer:0729665955 of ePos na psalm25v17@yahoo.com
Nou daar het julle dit, dit moes baie moed gekos het om so 'n brief te skryf
Om aan te sluit by die nuusbrief se tema het ek al 'n rukkie terug 'n lysie begin opstel met idees oor hoe om met baie min of geen kapitaal 'n ekstra inkomste van die huis af te verdien. Klik gerus hier en as julle idees kan bylas, doen dit gerus. Ook op die Danville Hulp Groep webwerf het ons begin met 'n bladsy waar dienste aangebied word en mense wat betrekkings soek kan adverteer.
Ek probeer altyd help waar ek kan maar ek help eerder vir ons mense (Afrikaners) as vir "Volksvreemdes" soos Oubaas in 7de Laan dit so goed uitdruk.
Die man en vrou eet in die restaurant. 'n Pragtige blondine stap na hul tafel, buk vooroor, soen die man innig, sê vir hom sy sien hom later en stap dan weg.
Sy vrou is boos:"En wie is dit nogal?"
"O", sê die man, "Sy is my skelmpie"
"In daardie geval wil ek 'n egskeiding hê!" sê sy vrou.
"Reg" sê haar man: "maar jy moet onthou dat as ons skei sal daar geen inkopietogte na Parys, geen vakansie in Griekeland, geen Mercedes in die garage en geen gholflesse meer wees nie. Maar die keuse is joune."
Net toe sien sy vrou 'n kennis van hulle die restaurant saam met 'n mooi, onbekende vrou binnekom.
"Wie is daardie vrou by Jim?" vra sy.
"Dis sy skelmpie," antwoord haar man.
"Ons s'n is mooier," sê sy vrou.
Ek is op soek na 'n paar mense om saam met my hulle eie nes eier op te bou en terselfdertyd 'n ekstra geldjie verdien. Julle het almal al van die Clientele geleentheid gehoor, maar omdat ons nie almal bemarkers is nie het ons bietjie hulp nodig. Kontak my en dan help ons mekaar om 'n sukses hiervan te maak
Hierdie is vetkoek met 'n lekker verskil, probeer dit gerus! Ek weet nie wie André was nie, maar sy vetkoek is lekker!